CELEX: 22010D0058
Language: hu
Date: 2010-04-30 00:00:00
Title: Az EGT Vegyes Bizottság 58/2010 határozata ( 2010. április 30. ) az Európai Gazdasági Térségről szóló megállapodás 31. jegyzőkönyvének (egyes, a négy alapszabadságon kívül eső területeken folytatott együttműködés) módosításáról

15.7.2010   
            
            
               HU
            
            
               Az Európai Unió Hivatalos Lapja
            
            
               L 181/27
            
         AZ EGT VEGYES BIZOTTSÁG 58/2010 HATÁROZATA
   (2010. április 30.)
   az Európai Gazdasági Térségről szóló megállapodás 31. jegyzőkönyvének (egyes, a négy alapszabadságon kívül eső területeken folytatott együttműködés) módosításáról
   AZ EGT VEGYES BIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen annak 86. és 98. cikkére,
   mivel:
   
               (1)
            
            
               A megállapodás 31. jegyzőkönyvét a 2007. június 29-i 70/2007 EGT vegyes bizottsági határozat módosította (1).
            
         
               (2)
            
            
               Az árufuvarozási rendszer környezetvédelmi teljesítményjavításának közösségi pénzügyi támogatására irányuló második Marco Polo program létrehozásáról (Marco Polo II.) és az 1382/2003/EK rendelet hatályon kívül helyezéséről szóló, 2006. október 24-i 1692/2006/EK európai parlamenti és tanácsi rendeletet, amelyet a HL L 65., 2007.3.3., 12. o. száma helyesbített, a 2007. június 29-i 70/2007 EGT vegyes bizottsági határozat (2) foglalta bele a megállapodás 31. jegyzőkönyvébe (3).
            
         
               (3)
            
            
               A megállapodás szerződő feleinek együttműködését helyénvaló kiterjeszteni az árufuvarozási rendszer környezetvédelmi teljesítményjavításának közösségi pénzügyi támogatására irányuló második Marco Polo program (Marco Polo II.) létrehozásáról szóló 1692/2006/EK rendelet módosításáról szóló, 2009. szeptember 16-i 923/2009/EK európai parlamenti és tanácsi rendeletre (4).
            
         
               (4)
            
            
               Ennek következtében módosítani kell a megállapodás 31. jegyzőkönyvét annak érdekében, hogy a kibővített együttműködés 2010. január 1-jei kezdettel lehetővé váljon,
            
         A KÖVETKEZŐKÉPPEN HATÁROZOTT:
   1. cikk
   A megállapodás 31. jegyzőkönyve 12. cikkének (3) bekezdése (1692/2006/EK európai parlamenti és tanácsi rendelet) a következő francia bekezdéssel egészül ki:
   „ ,az alábbi módosítással:
   
               —
            
            
               
                  32009 R 0923: az Európai Parlament és a Tanács 2009. szeptember 16-i 923/2009/EK rendelete (HL L 266., 2009.10.9., 1. o.).”
            
         2. cikk
   Ez a határozat az azt követő napon lép hatályba, hogy az EGT Vegyes Bizottság a megállapodás 103. cikkének (1) bekezdésében előírt utolsó bejelentést megkapta (5).
   Ezt a határozatot 2010. január 1-jétől kell alkalmazni.
   3. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell közzétenni.
   
      Kelt Brüsszelben, 2010. április 30-án.
      
         
            az EGT Vegyes Bizottság részéről
         
         
            az elnök
         
         Alan SEATTER
      
   
   
      (1)  HL L 304., 2007.11.22., 54. o.
   
      (2)  HL L 328., 2006.11.24., 1. o.
   
      (3)  HL L 304., 2007.11.22., 54. o.
   
      (4)  HL L 266., 2009.10.9., 1. o.
   
      (5)  Alkotmányos követelmények fennállását nem jelezték.